Ρέυμοντ Φερθ

Ο σερ Ρέυμοντ Γουίλιαμ Φερθ (αγγλ. Sir Raymond William Firth, 25 Μαρτίου 1901 – 22 Φεβρουαρίου 2002) ήταν Νεοζηλανδός εθνολόγος, γεννημένος στο Όκλαντ. Ως αποτέλεσμα των εθνογραφικών εργασιών του, η πραγματική συμπεριφορά μιας κοινωνίας (κοινωνική οργάνωση) διαχωρίζεται πλέον από τους εξιδανικευμένους κανόνες συμπεριφοράς εντός της συγκεκριμένης κοινωνίας (κοινωνική δομή). Επί δεκαετίες ο Φερθ ήταν καθηγητής της Ανθρωπολογίας στη Σχολή Οικονομικών του Λονδίνου (LSE, από την οποία είχε πάρει και το διδακτορικό του) και θεωρείται ότι από μόνος του δημιούργησε μια μορφή βρετανικής οικονομικής ανθρωπολογίας. 

Το 1924, αρχίζοντας έρευνα για το διδακτορικό του στη LSE, σκόπευε να εκπονήσει μια διατριβή στα οικονομικά, την επιστήμη του πτυχίου του αλλά μια τυχαία συνάντηση με τον εξέχοντα κοινωνικό ανθρωπολόγο Μπ. Μαλινόφσκι τον έπεισε να αλλάξει θέμα και να «συνδυάσει την οικονομική και ανθρωπολογική θεωρία με την εθνογραφία των νησιών του Ειρηνικού».Huntsman, Judith (2003). "Raymond Firth (1901–2002)". American Anthropologist. 105 (2): 487–490. Πιθανώς εκείνη την εποχή στην Αγγλία εργάσθηκε ως ερευνητικός βοηθός του Τζέιμς Φρέιζερ. Η διδακτορική διατριβή του Φερθ δημοσιεύθηκε το 1929 και είχε τίτλο Primitive Economics of the New Zealand Māori (= «Τα πρωτόγονο οικονομικά των Μάορι της Νέας Ζηλανδίας»).

Παραπομπές

Κατηγορία:Εθνολόγοι
Κατηγορία:Ανθρωπολόγοι
Κατηγορία:Νεοζηλανδοί επιστήμονες